CELEX: 62015CN0540
Language: fi
Date: 2015-10-15 00:00:00
Title: Asia C-540/15: Kanne 15.10.2015 – Euroopan komissio v. Helleenien tasavalta

11.1.2016   
            
            
               FI
            
            
               Euroopan unionin virallinen lehti
            
            
               C 7/9
            
         Kanne 15.10.2015 – Euroopan komissio v. Helleenien tasavalta
   (Asia C-540/15)
   (2016/C 007/15)
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: Maria Patakia, Muriel Heller ja Klara Talabér-Ritz)
   
      Vastaaja: Helleenien tasavalta
   
      Vaatimukset
   
   
               —
            
            
               On todettava, että Helleenien tasavalta ei ole noudattanut energiatehokkuudesta, direktiivien 2009/125/EY ja 2010/30/EU muuttamisesta sekä direktiivien 2004/8/EY ja 2006/32/EY kumoamisesta 25.10.2012 annetun Euroopan parlamentin ja neuvoston direktiivin 2012/27/EU (1) 28 artiklan 1 kohdan mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai se ei joka tapauksessa ole toimittanut näitä toimenpiteitä komissiolle
            
         
               —
            
            
               Helleenien tasavalta on velvoitettava SEUT 260 artiklan 3 kohdan nojalla maksamaan 29 145,6 euron suuruinen päiväkohtainen uhkasakko unionin tuomioistuimen tuomion antamispäivästä lukien
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1.
            
            
               Energiatehokkuudesta 25.10.2012 annetulla Euroopan parlamentin ja neuvoston direktiivillä 2012/27/EU muutetaan direktiivejä 2009/125/EY ja 2010/30/EU ja kumotaan direktiivit 2004/8/EY ja 2006/32/EY (jäljempänä direktiivi). Direktiivin 1 artiklan mukaan mainitussa direktiivissä vahvistetaan yhteinen kehys energiatehokkuuden edistämistä koskeville toimenpiteille unionissa, jotta varmistettaisiin, että unionin vuodeksi 2020 asettama yleistavoite lisätä energiatehokkuutta 20 prosentilla saavutetaan, ja jotta valmisteltaisiin energiatehokkuuden lisäparannuksia tuon määräajan jälkeen. Siinä vahvistetaan säännöt, joiden tarkoituksena on poistaa energiamarkkinoiden esteitä ja korjata markkinahäiriöitä, jotka haittaavat energian toimitusten ja käytön tehokkuutta, sekä säädetään viitteellisten kansallisten energiatehokkuustavoitteiden asettamisesta vuodeksi 2020.
            
         
               2.
            
            
               Direktiivin 2012/27/EU 28 artiklan mukaan jäsenvaltioiden on annettava direktiivin noudattamisen edellyttämät kansalliset säännökset viimeistään 5.6.2014 ja erityisesti eräissä artikloissa, joihin 28 artiklassa viitataan, mainittujen erityisvelvoitteiden noudattamisen edellyttämät kansalliset säännökset kyseisissä artikloissa säädettyihin päivämääriin mennessä ja toimitettava toteuttamansa toimenpiteet komissiolle. Kyseinen toimittaminen on olennainen osa velvollisuutta saattaa Euroopan unionin direktiivi osaksi jäsenvaltioiden kansallista lainsäädäntöä ja velvollisuutta tehdä vilpitöntä yhteistyötä, ja kyseinen seikka heijastuu myös SEUT 260 artiklan 3 kohdasta.
            
         
               3.
            
            
               Komissio on SEUT 258 artiklan toisessa kohdassa määrättyä oikeudenkäyntiä edeltävää menettelyä noudattaen todennut, ettei Helleenien tasavalta ollut direktiiviin merkityksellisissä säännöksissä vahvistettuihin määräaikoihin mennessä toteuttanut direktiivin 2012/27/EU noudattamisen edellyttämiä toimenpiteitä eikä se ole toteuttanut niitä vielä tähän päivään mennessä ja että se ei joka tapauksessa ole toimittanut kyseisiä toimenpiteitä. Komissio on päättänyt nostaa Helleenien tasavaltaa vastaan kanteen unionin tuomioistuimessa kyseisen jäsenyysvelvoitteiden noudattamatta jättämisen toteamiseksi.
            
         
               4.
            
            
               Komissio vaatii lisäksi SEUT 260 artiklan 3 kohdan nojalla, että unionin tuomioistuin määrää Helleenien tasavallalle uhkasakon. Komission ehdottaman uhkasakon määrä lasketaan niiden perusteiden ja yksityiskohtaisten sääntöjen mukaan, jotka komissio on vahvistanut asiaa koskevassa 15.1.2011 annetussa tiedonannossa.
            
         
      (1)  EUVL L 315, 14.11.2012, s. 1.